5 เดือนระทมทุกข์ สาวเหยื่อปาแก้วปากเบี้ยว กับชีวิตใหม่ไม่ต้องเร้นกายหลบตาใคร
วันหนึ่งตื่นเช้ามาส่องกระจกพบว่าใบหน้าบูดเบี้ยว ผิดปกติไปจากเดิม คุณจะรู้สึกอย่างไร จะทำอย่างไร ยิ่งถ้าคุณเป็นผู้หญิงซึ่งเป็นเพศที่รักสวยรักงามอยู่แล้ว ความทุกข์ระทมใจย่อมเกิดขึ้นทันทีแน่นอน,น้องทราย นฤดี จอดสันเทียะ, เด็กนักเรียนสาววัย 18 ปี ที่ถูกครูพละปาแก้วใส่กกหูซ้ายอย่างรุนแรง ทำให้เส้นประสาทคู่ที่ 7 อักเสบ, ส่งผลให้ปากเบี้ยว ตาซ้ายหลับไม่สนิท และยิ้มมุมปากได้ข้างเดียว, ที่ตกเป็นข่าวครึกโครมเมื่อ ก.ย. 59 ก็ต้องทนทุกข์ทรมานทั้งกายและใจเช่นกัน,ยอมตาย หากรักษาไม่หาย,น้องทรายเผยกับทีมข่าวเฉพาะกิจไทยรัฐออนไลน์ว่า วินาทีแรกที่เห็นความผิดปกติบนหน้า หลังถูกปาแก้วเมื่อ 8 ส.ค. 59 ,ชีวิตเหมือนตายทั้งเป็น เครียดและทุกข์ใจมาก ความมั่นใจในตัวเองสิ้นสลายทันที เคยคิดฆ่าตัวตาย หากรักษาไม่หาย,ผู้สื่อข่าวฟังแล้วรู้สึกเศร้าใจตาม,ไม่มีเงินรักษา จึงโทร.หามูลนิธิปวีณาฯ,ร่วมเดือนที่ต้องใช้ชีวิตอยู่กับความทุกข์ระทมใจ น้องทรายกลัวหน้าไม่หายจึงตระเวนรักษากับโรงพยาบาลหลายแห่ง โดยนายไพฑูรย์ แกลงกระโทก อายุ 58 ปี ครูพละที่ก่อเหตุให้เงินช่วยเหลือเกือบ 4 หมื่นบาท แต่อาการไม่ดีขึ้น และหากรักษาไม่ถูกวิธีอาจพิการที่หน้าไปตลอดชีวิต แพทย์แนะว่าทางเดียวที่จะหายเป็นปกติอาจต้องรักษาโดยผ่าตัด ซึ่งต้องใช้เงินรักษาสูงถึง 3 แสน,เมื่อตกลงกับครูพละที่ก่อเหตุเพื่อให้รับผิดชอบค่าใช้จ่ายส่วนนี้ไม่ได้ น้องทรายจึงโทร.ขอความช่วยเหลือกับมูลนิธิปวีณาหงสกุลเพื่อเด็กและสตรี (องค์กรสาธารณประโยชน์) รุ่งขึ้นจึงเดินทางมาที่มูลนิธิฯ เมื่อ 13 ก.ย. 59,มูลนิธิปวีณาฯ จึงช่วยประสานงาน กับ รพ. ยันฮี ซึ่งร่วมงานกันมาเกือบ 20 ปี, เพื่อขอความช่วยเหลือในกรณีเด็กยากจนที่ต้องเข้ารับการรักษา ทาง รพ. ก็ยินดีช่วยรักษาให้ฟรี กรณีของน้องทรายนี้เป็นครั้งที่ 10 แล้ว,ยันฮีระดมทีมแพทย์ผู้เชี่ยวชาญ 4 สาขา รักษา,กว่าใบหน้าน้องทรายจะหายปกติ รพ.ยันฮี ต้องระดมทีมแพทย์ผู้เชี่ยวชาญช่วยกันรักษาหลายส่วน คือ ,นพ.สุธน พิศูทธินุศาสตร์, ผู้อำนวยการฝ่ายการแพทย์ ดูเรื่องกายภาพบำบัด, ,นพ.นเรศศักดิ์ เหล่าสงวนเอก, แพทย์ผู้เชี่ยวชาญด้านอายุรกรรมประสาท, ,นพ.อภิชัย ชัยดรุณ, อายุรแพทย์และแพทย์ผู้เชี่ยวชาญด้านการฝังเข็ม, ,พญ.ปาริฉัตร หวานฉ่ำ, แพทย์ประจำศูนย์ไฮเปอร์แบริค,มีการนัดมา Admit เพื่อรักษา ดังนี้,Admit ครั้งที่ 1 ,(16 ก.ย. – 9 ต.ค. 59) รวม 24 วัน,ได้ให้ยาเพรดนิโซโลนรับประทานเป็นเวลา 10 วัน, วิตามินบีทางเส้นเลือด ได้แก่ ไทอะมีน, ไรโบฟลาวิน, ไนอะซิน, ไพริด็อกซิน และปรับเป็นวิตามินบีชนิดรับประทาน ได้แก่ ไทอะมีน, ไพริด็อกซิน, โคบาลามิน ร่วมกับกายภาพบำบัด, การฝังเข็ม และให้ออกซิเจนบริสุทธิ์ 100% (ไฮเปอร์แบริค) ตั้งแต่วันที่ 21 ก.ย. 59 อาการหลับตาข้างซ้ายค่อยๆ ดีขึ้น มุมปากซ้ายเริ่มขยับได้ , ,Admit ครั้งที่ 2 ,(17 ต.ค. - 25 ธ.ค. 59) รวม 70 วัน,ได้ให้วิตามินบีรับประทาน ได้แก่ ไทอะมีน, ไพริด็อกซิน, โคบาลามิน ร่วมกับกายภาพบำบัด, การฝังเข็ม และการให้ออกซิเจนบริสุทธิ์ 100% (ไฮเปอร์แบริค) อาการหลับตาข้างซ้ายดีขึ้น มุมปากซ้ายขยับได้มากขึ้น , ,Admit ครั้งที่ 3 ,(16 ม.ค. 60 - 10 มี.ค. 60) รวม 54 วัน, ,ได้ให้วิตามินบีรับประทาน ได้แก่ ไทอะมีน, ไพริด็อกซิน, โคบาลามิน, ร่วมกับกายภาพบำบัด, การฝังเข็ม และการให้ออกซิเจนบริสุทธิ์ 100% (ไฮเปอร์แบริค) แพทย์ตรวจร่างกายพบว่า น้องทรายหลับตาข้างซ้ายได้สนิทขึ้น มุมปากซ้ายขยับได้ดีขึ้นมาก,รักษาไม่ยาก แต่ต้องรักษานาน,นพ. สุพจน์ สัมฤทธิวณิชชา ประธานเจ้าหน้าที่บริหาร (CEO) รพ.ยันฮี ยืนยันกับทีมข่าวเฉพาะกิจไทยรัฐออนไลน์ว่า อาการน้องทรายหาย 90 เปอร์เซ็นต์แล้ว เคสนี้รักษาไม่ยาก แต่ใช้เวลารักษานานสุดถึง 5 เดือนเพราะต้องช่วยกระตุ้นเส้นประสาทคู่ที่ 7 ให้กลับฟื้นตัวและกลับมาใช้งานได้ปกติ,ไฮเปอร์แบริค เครื่องรักษาสารพัดโรค,วิธีรักษาโดยออกซิเจนบริสุทธิ์ 100 เปอร์เซ็นต์ หรือ ไฮเปอร์แบริค เป็นเครื่องที่ช่วยรักษาโรคเด็กออทิสติกที่สมาธิสั้น อัมพฤกษ์ อัมพาต แผลอักเสบเรื้อรัง เช่น แผลเบาหวาน หรือแผลหลังผ่าตัด และโรคยอดฮิตของคนยุคนี้คือ ไมเกรน คุณหมอชี้แนะด้วยความห่วงใยอีกว่า ,หากเรา หรือญาติหน้าเบี้ยวต้องรีบพาไปหาหมอทันที เพราะยิ่งรักษาช้าก็หายช้า หรือถ้าไม่รักษาก็อาจพิการไปตลอดชีวิต,เจ็บเจียนตาย เบื่อสุดชีวิตก็ต้องทน เพราะอยากหาย,จากเด็กนักเรียนที่สนุกสนานกับเพื่อนยามว่างจากเรียน ออกไปไหนมาไหนได้ตามสบาย กลายมาเป็นคนไข้ จับเจ่าอยู่แต่ในโรงพยาบาล ไม่ได้ออกไปไหน ใช้ชีวิตวนเวียนกับการรักษาที่ต้องเจ็บตัวทุกวัน น้องทรายยอมรับกับผู้สื่อข่าวว่า รู้สึกเศร้าและเหงาบ้าง แต่ต้องอดทนเพื่อให้หน้ากลับมาปกติเหมือนเดิม, , ,ลูกเสียโอกาสเรียน แม่สูญเสียรายได้                                                               ,นับเป็นข่าวดีที่วันนี้น้องทรายหาย 90 เปอร์เซ็นต์ ปากหายเบี้ยวจนยิ้มอย่างสุขใจ หลับตาซ้ายได้สนิท ไม่แสบตาเพราะน้ำเข้าตาเวลาล้างหน้าอีกต่อไป กลับมาใช้ชีวิตได้เป็นปกติสุข และกลับไปช่วยพ่อแม่ทำสวน ทำไร่มันสำปะหลังที่ จ.นครราชสีมา,เครียดหนัก หมดกำลังใจอย่างแรง กว่าจะย้ายโรงเรียนได้,กระทรวงศึกษาธิการรับเรื่องจากมูลนิธิปวีณาฯ และให้สำนักงานเขตพื้นที่การศึกษามัธยมศึกษา เขต 31 (สพม.31) ช่วยประสานงานเรื่องขอย้ายจากโรงเรียนโชคชัยสามัคคี อ.โชคชัย ไปเรียนที่โรงเรียนหนองบุญมากประสงค์วิทยา อ.หนองบุญมาก แต่น้องทรายต้องผิดหวัง และคิดหนักจนเครียด เพราะต้องเริ่มต้นเรียน ม.4 ใหม่,น้องทรายจึงเลือกโรงเรียนแห่งใหม่โดยยึดมั่นว่าต้องเข้าเรียนต่อ ม.5 เท่านั้น และโชคดีที่โรงเรียนหนองกี่พิทยาคม อ.หนองกี่ จ.บุรีรัมย์ อยู่ห่างจากบ้านน้องทราย 18 กิโลเมตร รับเข้าเรียนต่อ ม.5 เมื่อ 30 มี.ค. ที่ผ่านมา นัดมอบตัว 7 เม.ย. และเปิดเทอม 15 พ.ค.นี้ ซึ่ง,คุณไพบูลย์ สนิทรัมย์, ครูชำนาญการพิเศษรับเรื่องแทน ผอ. โดยมี,คุณพรปวีณ์ ปิยากูล, ผอ.กลุ่มส่งเสริมการจัดการศึกษา และ ,คุณไพลิน หวังกลุ่มกลาง, นักวิชาการศึกษาชำนาญการ สพม.31 พาไปติดต่อ,เมื่อผู้สื่อข่าวถามว่า จะเลือกเรียนสายศิลป์อังกฤษหรือจีน น้องทรายตอบด้วยน้ำเสียงดีใจว่า,ส่วนความคืบหน้าเรื่องคดี น้องทรายบอกว่าให้เป็นไปตามกระบวนการยุติธรรมต่อไป กับครูพละที่ปาแก้วก็ไม่เคยโทร.มาคุย หรือมาเยี่ยมเลย,ผู้สื่อข่าวจึงโทร.หาครูพละ ผู้ก่อเหตุ เพื่อติดตามความคืบหน้าทางคดี ทำร้ายร่างกายผู้อื่นให้ได้รับบาดเจ็บสาหัส พบว่ากำลังอยู่ในขั้นตอนของอัยการ ขออนุญาตไม่ให้รายละเอียด เพราะยังทำใจอยู่ และรีบวางสายทันที,ชีวิตคนหนึ่งหลุดพ้นจากความเศร้าโศกา นั่นเป็นเพราะความร่วมมือกันของหน่วยงานทั้งภาครัฐและเอกชน ซึ่งหาก น้องทราย ได้รับการรักษาช้า จะพิการทางใบหน้าไปตลอดชีวิต,ทีมข่าวเฉพาะกิจไทยรัฐออนไลน์ รายงาน
วินาทีแรกที่เห็นความผิดปกติบนหน้า หลังถูกปาแก้วจนปากเบี้ยว ชีวิตเหมือนตายทั้งเป็น เครียดและทุกข์ใจมาก ความมั่นใจในตัวเองสิ้นสลายทันที เคยคิดฆ่าตัวตาย หากรักษาไม่หาย
ข่าวครูพละปาแก้ว,น้องทราย ปาแก้ว ล่าสุด,ข่าวน้องทราย ปาแก้ว,น้องทราย เหยื่อครูปาแก้ว,ทีมข่าวเฉพาะกิจไทยรัฐออนไลน์